**Εθνικό και Καποδιστριακό Πανεπιστήμιο Αθηνών Τμήμα Μουσικών Σπουδών**

**ΜΟΥΣΙΚΟΣ ΙΟΥΝΙΟΣ 2021 (9-12 Ιουνίου 2021)**

**Οι ημερομηνίες μπορεί να μετατεθούν στο τελευταίο τριήμερο του Ιουνίου εν αναμονή των νέων μέτρων.**

**Πρόσκληση εκδήλωσης ενδιαφέροντος**

Το Τμήμα Μουσικών Σπουδών, μετά από την αυστηρή και κουραστική καραντίνα εγκλεισμού λόγω της πανδημίας, ανοίγει μια χαραμάδα ελπίδας για την επανεκκίνηση της μουσικής ζωής με αφορμή τον εορτασμό των 30 χρόνων απο την ίδρυση του Τμήματος Μουσικών Σπουδών.

Με αυτή τη πρόσκληση εκδήλωσης ενδιαφέροντος για τον ΜΟΥΣΙΚΟ ΙΟΥΝΙΟ 2021- στον απόηχο του θεσμού του Μουσικού Μάη και Ιούνη που οργανώνεται επιτυχώς απο το 2011 έως σήμερα- απευθυνόμαστε στους φοιτητές και τις φοιτήτριες του Τμήματός μας να συμμετάσχουν σε μιά σειρά μουσικών-καλλιτεχνικών εκδηλώσεων στο τέλος του Εαρινού Εξαμήνου 2021.

Οι εκδηλώσεις θα γίνουν το τριήμερo **9, 10, 11 και 12 Ιουνίου** σε διαφορετικούς ανοιχτούς χώρους στο κέντρο της Αθήνας που θα ανακοινωθούν σύντομα.

Καλούμε τους **προπτυχιακούς και μεταπτυχιακούς φοιτητές, καθώς και υποψηφίους διδάκτορες του ΤΜΣ/ΕΚΠΑ** που συμμετέχουν ήδη σε κάποιο οργανωμένο σχήμα (ακόμη και με συμμετοχή φοιτητών άλλων τμημάτων), αλλά και μεμονωμένους μουσικούς, μέλη του Τμήματος, να καταθέσουν τη μουσική ή ευρύτερα καλλιτεχνική πρόταση τους.

Νέοι συνθέτες μπορούν επίσης να καταθέσουν τα έργα τους, εφόσον έχουν εξασφαλίσει και τη δυνατότητα εκτέλεσής τους.

Η πρόταση είναι ανοικτή σε όλα τα είδη της μουσικής, όπως :

-Κλασσική και σύγχρονη μουσική (σόλο όργανα, μουσική δωματίου, όπερα δωματίου κλπ.) (Υπεύθυνη, Δρ. Λορέντα Ράμου)

-Έργα νέων συνθετών και έργα ηλεκτρακουστικής μουσικής (Υπεύθυνος Δρ. Ορέστης Καραμανλής)

-Τζάζ Μουσική (Υπεύθυνοι Δ. Βασιλάκης, Α. Λαδόπουλος)

-Παραδοσιακή μουσική, έντεχνο ελληνικό τραγούδι και μουσικές του κόσμου (Υπεύθυνος Δρ. Γιάννης Βαλιάντζας)

-Βυζαντινή Μουσική (Δρ. Θεόδωρος Καραθεόδωρος)

Τα σχήματα που θα επιλεγούν θα ηχογραφηθούν, βιντεοσκοπηθούν και θα αναρτηθούν στην ιστοσελίδα του ΤΜΣ με την αρωγή των φοιτητών του εργαστηρίου Μουσικής Ακουστικής και Τεχνολογίας , LabMAT.

Οι φοιτητές που ενδιαφέρονται μπορούν να στείλουν τις προτάσεις τους συνοδευόμενες από video (στο youtube) με ένα σύντομο βιογραφικό στην **κυρία Μαρία Παπαβασιλοπούλου (**mapapavas@sch.gr και τηλ. 2107277512)

Οι προτάσεις του κάθε μουσικού ερμηνευτή η σχήματος δεν πρέπει να ξεπερνούν σε χρονική διάρκεια τα 20 λεπτά.

**Ημ. Υποβολής : Μέχρι τη ΤΕΤΑΡΤΗ 12 ΜΑΪΟΥ 2021**

**Η πρόεδρος  
Καθηγήτρια Αναστασία Γεωργάκη**